
Grozījumi Vides aizsardzības likumā
Izdarīt Vides aizsardzības likumā (Latvijas Republikas Saeimas un Ministru Kabineta Ziņotājs, 2006, 24. nr.; 2007, 15. nr.; 2008, 7., 24. nr.; 2009, 14. nr.; Latvijas Vēstnesis, 2009, 194. nr.; 2010, 205. nr.; 2012, 96. nr.; 2013, 84. nr.; 2018, 225. nr.; 2020, 119.C nr.) šādus grozījumus:
1. Aizstāt visā likumā vārdus “Vides aizsardzības un reģionālās attīstības ministrija” (attiecīgā locījumā) ar vārdiem “Klimata un enerģētikas ministrija” (attiecīgā locījumā).
2. Aizstāt 17.panta ceturtajā daļā vārdus "vides aizsardzības un reģionālās attīstības ministrs" ar vārdiem "klimata un enerģētikas ministrs". 
3. Papildināt 19.panta pirmo daļu ar otro teikumu šādā redakcijā:
"Valsts vides dienests ir klimata un enerģētikas ministra pārraudzībā esoša tiešās pārvaldes iestāde.".
4. Izteikt 27.panta ceturtās daļas trešo teikumu šādā redakcijā:
“Valsts vides dienesta lēmumu var apstrīdēt 15 dienu laikā Valsts vides dienesta ģenerāldirektoram Administratīvā procesa likumā noteiktajā kārtībā.”.
5. Izslēgt 28.panta piektās daļas trešajā teikumā vārdus “Vides pārraudzības valsts birojā”.
6. Aizstāt 38.pantā vārdus “Vides pārraudzības valsts birojs” (attiecīgā locījumā) ar vārdiem “Valsts vides dienests” (attiecīgā locījumā).
7. Aizstāt 39.panta otrajā un trešajā daļā vārdus “Vides pārraudzības valsts birojs” ar vārdiem “Valsts vides dienests”.  
8. Papildināt pārejas noteikumus ar 16. un 17.punktu šādā redakcijā:
“16. Līdz jaunu Ministru kabineta noteikumu spēkā stāšanās dienai, bet ne ilgāk kā līdz 2026.gada 31.decembrim, attiecībā uz Valsts vides dienesta maksas pakalpojumiem piemēro Ministru kabineta 2013.gada 17.septembra noteikumus Nr. 877 “Vides pārraudzības valsts biroja publisko maksas pakalpojumu cenrādis".
17. Šā likuma 27. un 28. panta kārtībā par Valsts vides dienesta izdotajiem administratīvajiem aktiem iesniegtie apstrīdēšanas iesniegumi, kas līdz grozījumu šā likuma 27. un 28. pantā par Valsts vides dienesta izdoto administratīvo aktu apstrīdēšanas kārtību spēkā stāšanās dienai ir iesniegti un kuru izskatīšana ir uzsākta, pārņem Valsts vides dienesta ģenerāldirektors.". 


	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

